આ બાદ હાર્દિક પટેલે ટ્વિટ કરીને જણાવ્યું હતું કે ગાંધીનગરમાં આયોજીત આ સભા અને લોકોની હાજરીએ મને નિર્દોષ જાહેર કરી લીધો છે. જનતાનું તે સ્પષ્ટ કહી દીધું છે કે મને ખોટી રીતે બદનામ કરવામાં આવ્યો છે અને અધિકારની આ લડાઇમાં હવે હું પાછો પડવાનો નથી. હાર્દિકે આ સભામાં કહ્યું હતું કે ગુજરાતના લોકો ગુજરાતના વિકાસની સીડી જોવા માંગે છે નહીં કે 22 વર્ષના એક યુવકની સીડી. સાથે જ તેણે આ સભામાં કહ્યું હતું કે આ વખતે વોટ આપતા પહેલા શહીદોને એક વાર ચોક્કસથી યાદ કરજો. ઉલ્લેખનીય છે કે હાર્દિક પટેલની જનસભામાં આટલી મોટી સંખ્યામાં લોકોની હાજરીએ ભાજપની ચિંતા ચોક્કસથી વધારી દીધી છે.